252 



PIECES A L'APPUI. 



Et & 1'eure qui estoit prise 

 Du cuer et d'ceil combatre la , 

 Amours, que sur tons autres prise, 

 De 1'air en son lieu devala , 

 Et seoir en son siege ala , 

 Vestu d'une robe parce 

 De perles et avec cela 

 D'esmcraudes toute bordee. 



De sa couronne les fleurons 

 Estoient faiz de camahieux , 

 Et de clers saphirs plas et rons 

 Avoit ses elles en tous lieux 

 Plumettees de bien en mieulx, 

 Et de thopasses tres-luisans ; 

 Je croy que les angelz des cieulx 

 M'ont point leurs elles si plaisans. 



11 avoit ung gracieux arc 

 De licorne , a deux cordes faictes 

 D'or de Cypre pesans ung marc , 

 Et trousses de flesches perfaictes , 

 Qui ne s'estoient point meffaites , 

 Empennees de fins rubis ; 

 Venus les lui donna si faites 

 Et ferrees d'aymans bis. 



Quant Amours, 1'archier noble et hault, 

 Ot Tare et la troussejus mis, 

 Regart , son amoureulx herault , 

 Trois fois , comme il lui fut commis , 

 Appella le cuer qui promis 

 Avoit de combatre, cejour, 

 L'oeuil qui estoit ses annemis 

 Et qui en ce ne fist sejour. 



Le cuer vint pour combatre 1'oeuil , 

 Sur ung destrier couvert de larmes . 

 Arme de harnays fait de dueil ; 

 Trois souspirs estoient ses armes 



Painctes dessus sa cotte-d'armes 

 De gemissemens dyapree ; 

 Et 1'espee a fayre ses armes 

 Estoit en tristesse trempee. 



Et avec lui vindrent Honneur , 



Ardement , Prouesse , Vaillance , 



Penser , Souvenir et Boneur , 



Qui estoient de s'aliance, 



Tous vestus, par sa bienvaillance , 



De flors de roses et de lis , 



Et portoient , par ordonnance , 



De lavandre chapeaulx jolis. 



Lors Regart , le herault gentis , 

 Appella 1'oeuil presentement , 

 Qui de venir fut ententis , 

 Armc de doulx esbattement , 

 Sur ung genet de parement 

 Qui ne sembloil mie eslre las , 

 Couvert de dcduit ricbement ; 

 Et 1'espee estoit de soulas. 



Cotte-d'armes avoit dejoye 

 Ou figuree estoit Hesse, 

 Des gens avoit grande monioye 

 Ou furent Belacueil, Prouesse, 

 Deport, Melodic, Noblesse, 

 De pervenche abillics tous vers ; 

 Et de marjolaine a largesse 

 Estoient leurs chevaulx couvers. 



Et Desir , du champ Fordonneur , 

 Fist convenir , en la presence 

 D'Amours qui de ioye est donneur , 

 Le cuer et 1'oeuil plains de prudence 

 Et jurer en leur conscience 

 Qu'en ce fait chascuii avoit droit , 

 Que par armes en audience 

 L'un vers 1'autre montrer vouldroil. 



